วันนี้ มีแขกต่างชาติ มาที่ทำงาน เลยพาเขาไปกินอาหารกลางวัน 
เลือกที่นี่คะ เพราะไม่ไกลจากที่ทำงาน แล้วร้านนี้มีก๋วยเตี๋ยว อาหารจานเดียว ง่ายๆ ไม่ต้องรอนาน

ร้าน Full Flavor 

ร้านอยู่ชั้น 6 ของห้าง Emquartier โซนของเหล่า มวลหมู่ร้านอาหารมีให้เลือกหลายร้านจริงๆ พี่ที่งานชอบการตกแต่งของห้างมาก บอกเดินแล้วดูตื่นตาตื่นใจ แล้วร้านอาหารก็เยอะแยะไปหมด แต่ 
ติดที่แต่ละร้านราคาแพง เอาการอยู่ ต้องค่อยๆ ทยอยกินไปกันไปคะ

การตกแต่งของที่ร้าน ติดกระจก สว่างไสว ดี เราชอบที่ร้าน แดด ส่อง แต่ไม่ต้องส่องจนร้อนนะคะ
ดูสดชื่นดี เขาเอาต้นไม้ที่อยู่ในโหลมาตกแต่งเต็มไปหมด ก็เขียวๆ น่ารักดี

เมนูเขาก็จะเป็นอาหารจานเดียว ซึ่งมีทั้งข้าว พวกข้าวผัด ข้าวน้ำพริกลงเรือ อีกหลายอย่างเลยคะ
สปาเกตตี้ก็มีหลายแบบ ทั้ง คาโบนาร่า ผัดขี้เมา หรือพวกราดหน้าผัดซึอิ้ว ราคาอาหารจานเดียว จานนึง 
160 - 220 บาทคะ หรือจะเป็นพวกก๋วยเตี๋ยว มีให้เลือกหลายเส้นเลย เส้นใหญ่ โซบะ วุ้นเส้น บะหมี่ เยอะหลายอย่างเลยคะ 

วันนี้เราไปกัน 5 คน  ตกลงเลือกกินแบบ อาหารจานเดียว แล้วก็สั่งอาหารมากินเล่น 2 อย่างคะ

- เส้นเล็กเย็นตาโฟต้มยำ (139B)
อยากกินเส้นๆ เสริฟมาในชามสวยเลย เขาปรุงมา แบบไม่ต้องปรุงเพิ่มเลย รสชาติจัดจ้านเลย
ตัวลูกชิ้นก็ปลาดี ไม่ได้ผสมแป้งมาก ตัวลูกชื้นอร่อยเกือบทุกอย่างเลย เขาใช้วัตถุดิบดีเลย
แต่ราคาสูงไปนิด ได้น้อยอะคะ

- สปาเกตตี้ไส้กรอกอีสาน (185B)
เมนูมิ๊ก แอนด์ แมท ของที่นี่ สปาเกตตี้จะเป็นเส้นแบนๆ หน่อย ผัดมาแห้งๆ กับไส้กรอกอีสานของเรา
ออก แห้งๆ ดี ชอบสปาเกตตี้แบบแห้งๆ แบบนี้คะ รสชาติอร่อยเลย เหมือนประมาณผัดขี้เมานิดๆ 
มีรสมีชาติดีคะ

- ข้าวผัดน้ำพริกลงเรือ (170B)
เพื่อนชอบกินเมนูนี้ เอาข้าวไปผัดกับน้ำพริก น้ำพริกไม่ได้เผ็ดมากกำลังดีคะ เวลาเขาเสริฟเขาเสริฟมาพร้อมกับ คอหมูย่าง  ปลาดุกฟู ไข่เค็ม แล้วก็ผักเคียง เมนูพอได้คะ เพื่อนบอกว่าไม่ได้ติดใจอะไรมาก

- ราดหน้าคะน้าฮ่องกงทะเล 
น้อยเหมือนกันนะคะ อันนี้ของเพื่อนต่างชาติ ไปขอชิมก็กะไรอยู่ แต่จากที่ดู เครื่องพวก กุ้ง หอย ปลา
ก็ดูจริงจังดีคะน้าใช้คะน้าฮ่องกง

- ยำผักบุ้งทอดกรอบ (170B)
ก็ไม่ใช่ผักบุ้งอย่างเดียว มีทั้ง แครอท ฝักทอง เขาชุบแป้งทอดมา น้ำจิ้มเขาแปลกดี ไม่ใช่น้ำยำเหมือนทั่วๆ แต่น้ำจิ้ม เขาเหมือนใส่เครื่องเทศไปนิดๆ มันจะข้นๆ มีกลิ่นเครื่องเทศ อร่อยได้นะคะ 
ชอบที่เขามีหลายผักดี

- กุ้งโดนัท
มันก็คือทอดมันกุ้ เสริฟมาในเข่ง น่ารักดี ชอบเมนูนี้อยู่แล่้ว กรอบๆ เนื้อแน่นๆ ดี
เสริฟมาพร้อมกับน้ำจิ้มบ๊วย 

หมดของคาวก็ต่อด้วยของหวาน ของหวานเขาเป็นของหวานแบบไทยๆ แบบกล้วยเชื่อม เฉาก๊วยอย่างงี้

- ไอศครีม มะพร้าวอ่อน (90B)
รูปในเมนู ดูอลังการน่ากินมาก แต่พอมาแล้วได้ทับทิมกรอบมา  3 เม็ด ไอติมกะทิ ธรรมดา 
ไม่ได้หอมกะทิ อะไรมาก และเราว่าแพงงงงง

- เฉาก๊วย 
อันนี้ไม่ได้ชิม เลย เพื่อนก็ว่าชื่นใจดี 

เป็นร้านอาหารจานเดียวที่ราคาถ้าเทียบกับร้านอื่นในห้างนี้ราคาไม่แพงมาก แต่ถ้าเทียบกับปรกติแพงหน่อยคะ แต่อาหารเขาอร่อยได้เลยคะ
